Pacto Anti-Komintern

Se conoix con o nombre de Pacto Anti-Komintern a un tractau internacional sinyato en a ciudat de Berlín o 25 de noviembre de 1936 entre os representants d'o Tercer Reich y de l'Imperio d'o Chapón, y que teneba como obchectivo declarato a luita contra a Internacional Comunista (Tercera Internacional u Komintern) dirichita por o Gubierno d'a Unión Sovietica. Sinyoron l'alcuerdo Joachim von Ribbentrop, ministro d'Asuntos Foranos d'o Tercer Reich, y Kintomo Mushakoji, embaixador chaponés en Berlín.

O Pacto Anti-Komintern ubrió camín a la formación postrior d'o Parto Tripartito, enamplato a o Reino d'Italia dirichito por o dictador Benito Mussolini. Tamién s'adhibioron os países que dimpués facioron parte d'as Potencias de l'Eixe mientras a Segunda Guerra Mundial y a Espanya d'o dictador Francisco Franco, que sinyó o pacto con a resta de países faixistas o 27 de marzo de 1939, cuan encara no heba rematato a Guerra Civil espanyola.

 Países adheritos 
 Bulgaria.
 China (Gubierno nacionalista de Nanking de Wang Jingwei).
 Croacia (Estato Independient de Croacia).
 Dinamarca (dimpués d'a ocupación alemana en 1940).
 Eslovaquia.
 Espanya.
 Finlandia.
 Hongría.
 Italia.
 Manchukuo.
 Rumanía.

 Se veiga tamién 
 Pacto Tripartito.
 Potencias de l'Eixe.

Categoría:Tractaus de 1936
Categoría:Tractaus d'Alemanya
Categoría:Tractaus de Bulgaria
Categoría:Tractaus de Chapón
Categoría:Tractaus de China
Categoría:Tractaus de Croacia
Categoría:Tractaus de Dinamarca
Categoría:Tractaus d'Espanya
Categoría:Tractaus de Finlandia
Categoría:Tractaus d'Italia
Categoría:Tractaus de Rumanía